text: [{"text_idx": "#000000", "text": "\"Ein dagin, ta\u0301 i\u00f0 Palli Pummbj\u00f8rn einki hev\u00f0i at gera, helt hann, at hann skuldi gera okkurt, og ti\u0301 fo\u0301r hann yvir til Purkil at vita, hvat Purkil gj\u00f8rdi. Ta\u00f0 kava\u00f0i, me\u00f0an hann gekk fet fyri fet yvir ti\u0301 hvi\u0301tu sko\u0301garg\u00f8tuni, og hann rokna\u00f0i vi\u00f0 at finna Purkil sitandi vi\u00f0 fo\u0301tunum fram mo\u0301ti eldinum at verma s\u00e6r t\u00e6rnar. Men bilsin var hann, ta\u0301 hann sa\u0301, at hur\u00f0in sto\u0301\u00f0 opin, og meira hann hugdi inn, meira var Purkil ikki inni. \u201dHann er u\u0301ti,\u201d seg\u00f0i Pumm keddur. \u201dTa\u00f0 er ta\u00f0, hann er. Hann er ikki inni. Eg ma\u0301 heldur spa\u0301ka m\u00e6r ein hugsitu\u0301r fyri meg sja\u0301lvan. Dekan fari!\u201d"}, {"text_idx": "#000001", "text": "Men fyrst hugsa\u00f0i hann, at hann skuldi banka ordiliga hart, bara so hann skuldi vita heilt fyri vist \u2013 og me\u00f0an hann bi\u0301\u00f0a\u00f0i eftir, at Purkil ikki skuldi svara, hoppa\u00f0i hann upp og ni\u00f0ur fyri at halda seg heitan, og ta\u0301 fekk hann knappliga eitt lag inn i\u0301 h\u00f8vdi\u00f0. Hann helt ta\u00f0 vera eitt gott lag, sum v\u00e6l kundi syngjast fyri \u00f8\u00f0rum:"}, {"text_idx": "#000002", "text": "\u201dSo ta\u00f0, eg fari at gera,\u201d seg\u00f0i Pumm, \u201dta\u00f0 er, at eg fari heim at vita, hvat klokkan er, og kanska fari eg at fa\u0301a m\u00e6r turrikl\u00e6\u00f0i um ha\u0301lsin, og so fari eg at vitja Asnar at syngja lagi\u00f0 fyri honum.\u201d"}]